Aalborg var landets første kommune med pasningsgaranti, og en række børnehaver blev etableret på samme tid. De ældes derfor på samme tid, og netop nu er der behov for omfattende renovering. Det oplyser P4 Nordjylland. Kommunens socialrådmand Maj-Britt Iversen erkender problemet, men anbefaler samtidig, at forældre fortsat giver en hjælpende hånd. - Der er et socialt godt element i fælles arbejde, og flere steder er det nødvendigt med hjælp. Men det er også nødvendigt, at vi finder flere penge til institutionerne, siger Maj Britt Iversen til P4 Nordjylland Hun vil tage kravet om forbedringer med til efterårets budgetforhandlinger.

Opsummering:
En række daginstitutioner i Aalborg kommune, burde renoveres. Men det er der ikke penge til, og derfor overtales forældrene til at udføre arbejdet.